# Anexa IV.6 .

**PROGRAM:** **Programul Regional Nord Vest 2021-2027**

**OBIECTIV DE POLITICĂ:** **4. O Europă mai socială și mai incluzivă**

**PRIORITATE:** **6. O regiune educată**

**OBIECTIV SPECIFIC:** **d (ii) Îmbunătățirea accesului egal la servicii de calitate și incluzive în educație, formare și învățarea pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online APEL DE PROIECTE**: **PRNV/2023/622.B/1**

**Cod SMIS:**

# Cheltuieli eligibile și condiții de eligibilitate pentru cheltuieli

În cazul proiectelor depuse în cadrul prezentului apel de proiecte, care nu presupun construcții, costurile directe eligibile ale proiectului vor fi costurile incluse în următoarele categorii

* + - cheltuieli pentru asigurarea utilităților necesare obiectivului;
    - cheltuieli pentru investiția de bază; (construcții, dotări)
    - cheltuieli cu personalul contractat pentru dezvoltarea de activități educaționale la nivelul proiectului sau instruirea personalului beneficiarului pentru crearea de programe educaționale noi;
    - cheltuieli cu servicii contractate pentru dezvoltarea de activități educaționale la nivelul proiectului sau instruirea personalului beneficiarului pentru crearea de programe educaționale noi;
    - cheltuieli cu personalul contractat pentru derularea activităților educaționale propuse prin proiect;
    - cheltuieli legate de achiziția de materiale consumabile și obiectelor de inventar necesare derulării activităților educaționale pentru elevi în limita a 5% din valoarea eligibilă a cheltuielilor eligibile;

În cazul prezentului apel de proiecte, costurile indirecte eligibile aferente proiectului vor fi rambursate în forma unei rate forfetare de 7% raportat la costurile directe eligibile.

În cazul proiectelor depuse în cadrul prezentului apel de proiecte, costurile directe eligibile reprezintă acele cheltuieli eligibile care sunt direct legate de punerea în aplicare a investiției sau a proiectului și pentru care poate fi demonstrată legătura directă cu respectiva investiție sau proiect.

Costurile indirecte eligibile sunt toate acele cheltuieli care nu se încadrează în categoria costurilor directe eligibile.

1. Cheltuielile pentru asigurarea utilităților necesare obiectivului includ: alimentare cu apă, canalizare, agent termic, energie electrică, telecomunicații care se execută pe amplasamentul delimitat, din punct de vedere juridic, ca aparținând obiectivului de investiție, precum și cheltuielile aferente racordării la rețelele de utilități.
2. Cheltuielile pentru investiția de bază au în vedere următoarele categorii:
3. construcții și instalații - cheltuieli aferente activităților de construire, extindere, modernizare a spațiilor de producție/ prestare de servicii, respectiv cheltuielile aferente execuției tuturor obiectivelor cuprinse în obiectivul de investiție, clădiri, construcții speciale, instalații aferente construcțiilor, precum instalații electrice, sanitare, instalații de încălzire(cu excepția celor care utilizează gaze naturale, care nu sunt eligibile), ventilare, climatizare, P.S.I., telecomunicații și alte tipuri de instalații impuse de destinația obiectivului;
4. dotări (utilaje, echipamente tehnologice și funcționale cu și fără montaj, dotări) - cheltuielile pentru achiziționarea utilajelor și echipamentelor tehnologice, precum și a celor incluse în instalațiile funcționale, cheltuielile aferente montajului utilajelor tehnologice și al utilajelor incluse în instalațiile funcționale, inclusiv rețelele aferente necesare funcționării acestora. Se includ cheltuielile pentru achiziționarea utilajelor și echipamentelor care nu necesită montaj;
5. cheltuieli cu achiziționarea de active corporale specifice domeniului/domeniilor RIS3 N-V și necesare pentru programele de educație propuse pentru care se propune proiectul, instalații de lucru, mobilier, echipamente informatice, birotică, respectiv care se regăsesc în Subgrupa 2.1. „Echipamente tehnologice (mașini, utilaje și instalații de lucru)”, Subgrupa 2.2. „Aparate și instalații de măsurare, control și reglare”, Grupa 3 „Mobilier, aparatura birotica, sisteme de protecție a valorilor umane și materiale și alte active corporale” din Hotărârea Guvernului nr. 2139/2004;
6. cheltuieli cu achiziționarea de instalații/echipamente specifice în scopul obținerii unei economii de energie/sau în cazul unei construcții noi, pentru utilizarea unor surse regenerabile/alternative de energie, în limita a 15% din valoarea eligibilă a proiectului;
7. active necorporale - cheltuieli cu achiziționarea de brevete, licențe, mărci comerciale, programe informatice, alte drepturi și active similare. Valoarea eligibilă a activelor necorporale nu poate depăși 15% din valoarea eligibilă a activelor corporale ce fac obiectul proiectului;

Cheltuielile cu achizitia de active corporale si necorporale destinate programelor de educatie pentru elevi trebuie să fie proportie de minim 60% din valoarea cheltuielilor propuse.

1. Alte cheltuieli, includ:
2. organizarea de șantier - cheltuieli cu lucrări de construcții și instalații aferente organizării de șantier, cheltuieli conexe organizării de șantier;
3. comisioane, cote și taxe - cota aferentă Inspectoratului de Stat în Construcții pentru controlul calității lucrărilor de construcții, cota pentru controlul statului în amenajarea teritoriului, urbanism și pentru autorizarea lucrărilor de construcții, cota aferentă Casei Sociale a Constructorilor, taxe pentru acorduri, avize și autorizația de construire/desființare;
4. cheltuieli diverse și neprevăzute - se consideră eligibile dacă sunt detaliate corespunzător prin documente justificative și doar în limita a 10% din valoarea eligibilă a cheltuielilor eligibile prevăzute la capitolul c).

În conformitate cu prevederile HG 873/2022:

(1) În aplicarea excepției prevăzute la art. 64 alin. (1) lit. (c) pct. (i) din Regulamentul (UE) 2021/1.060, cheltuiala cu taxa pe valoare adăugată este eligibilă dacă este aferentă unor cheltuieli eligibile efectuate în cadrul proiectelor finanțate din fondurile prevăzute la art. 1 alin. (1) și dacă nu este finanțată și din alte fonduri publice.

(2) În aplicarea excepției prevăzute la art. 64 alin. (1) lit. (c) pct. (ii) din Regulamentul (UE) 2021/1.060, cheltuiala cu taxa pe valoare adăugată este eligibilă dacă este aferentă unor cheltuieli eligibile efectuate în cadrul proiectelor finanțate din fondurile prevăzute la art. 1 alin. (1), dacă este nerecuperabilă, potrivit legii.

(3) Instrucțiunile de aplicare a prevederilor alin. (1) și (2) se aprobă prin ordin comun al ministrului investițiilor și proiectelor europene și al ministrului finanțelor.

Orice alte cheltuieli sunt considerate neeligibile. Cu titlu exemplificativ și nu limitativ, sunt neeligibile:

a. cheltuielile prevăzute la art. 10 din HG. Nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă

b. cheltuielile privind costurile de funcționare și întreținere a obiectivelor finanțate prin proiect (cheltuielile pentru probe tehnologice și teste și predare la beneficiar se vor încadra în buget pe linia bugetară Construcții și instalații (ca si cheltuieli neeligibile))

c. cheltuielile financiare, respectiv prime de asigurare, taxe, comisioane, rata și dobânzi aferente creditelor

d. contribuția în natură

e. amortizarea

f. cheltuielile cu leasingul

g. cheltuielile privind achiziţia de dotări / echipamente second-hand

h. amenzi, penalităţi şi cheltuieli de judecată, dobânzi

g. cheltuieli care depașesc limitele procentuale prevăzute în ghid

h. cheltuieli cu auditul